ໜຸ່ມນ້ອຍຄົນນຶ່ງ ຖືກຟ້ອງ ໃນ​​ຂໍ້​ຫາ​ ​ຈະໄປສົມທົບ​ ກັບ​ ກຸ່ມລັດ​ອິສລາມ ​
ເຈົ້າ​ໜ້າ​ທີ່​​ໃນນະຄອນ Chicago ​ໄດ້​ຟ້ອງ ທ້າວ Mohammed Hamzah Khan ​ໄວ 19 ປີ ​ໃນ​ຂໍ້​ຫາ​ພະຍາຍາມ ​ໜີອອກ​ຈາກ ​ສຫລ​ ເພື່ອ​ໄປສົມທົບ ​ກັບ​ພວກ​ກໍ່​ການຮ້າຍ.
ບັນດາເຈົ້າໜ້າທີ່ໃນນະຄອນ Chicago ໄດ້ຟ້ອງ ທ້າວ Mo- hammed Hamzah Khan ໄວ 19 ປີ ໃນຂໍ້ຫາ ທີ່ພະຍາ ຍາມໜີອອກຈາກສະຫະລັດເພື່ອໄປສົມທົບກັບພວກກໍ່ການ ຮ້າຍກຸ່ມລັດອີສລາມ ໃນຊີເຣຍ ລາວໄດ້ຖືກຈັບກຸມ ເມື່ອເດືອນນຶ່ງກ່ອນໜ້ານີ້ແລ້ວ ທີ່ສະໜາມບິນ ນາໆຊາດ O’Hare ໄອຍະການລັດຖະບານກາງ ໄດ້ກ່າວ ໃນການ ໃຫ້ການຂັ້ນຕົ້ນກ່ອນດຳເນີນຄະດີໃນວັນຈັນວານນີ້ວ່າ ນ້ອງສາວ ແລະນ້ອງຊາຍຂອງລາວ ກໍໄດ້ຖືກຈັບກຸມເຊັ່ນກັນ ເມື່ອວັນທີ 4 ຕຸລາ ໃນຂະນະທີ່ພວກເຂົາເຈົ້າ ກຳລັງເດີນທາງອອກຈາກ ນະຄອນ Istanbul ປະເທດ Turkey ນັ້ນ ຜູ້ພິພາກສາສານ ໄດ້ກ່າວວ່າ ທ້າວ ຄານ ນີ້ແມ່ນເປັນໄພຂົ່ມຂູ່ຕໍ່ສະຫະລັດ ແລະໄດ້ສັ່ງໃຫ້ສືບຕໍ່ກັກຂັງຜູ້ກ່ຽວຕໍ່ໄປ ມີພຽງແຕ່ ທ້າວ ຄານເທົ່ານັ້ນ ທີ່ໄດ້ຖືກຟ້ອງ ໃນວັນຈັນວານນີ້ ໃນຂໍ້ຫາທີ່ພະຍາຍາມໃຫ້ການສະໜັບສະໜຸນ ດ້ານປັດໄຈແລະສິ່ງຂອງຕ່າງໆຕໍ່ກຸ່ມກໍ່ການຮ້າຍຕ່າງປະເທດ ທີ່ອາດຕິດຄຸກຊຶ່ງຂັ້ນຮ້າຍແຮງສູງສຸດແມ່ນ 15 ປີ ນ້ອງຊາຍໄວ 16 ປີ ແລະນ້ອງສາວໄວ 17 ປີ ຂອງລາວນັ້ນ ແມ່ນບໍ່ໄດ້ຖືກກ່າວຫາເທື່ອ ແຕ່ໄອຍະການ ທ່ານ Richard Hiller ໄດ້ກ່າວວ່າ ພວກເຂົາທັງສອງ ແມ່ນເປັນຜູ້ສະໜັບສະໜຸນ ກຸ່ມລັດອີສລາມ ດ້ວຍຄວາມກະຕືລືລົ້ນ